සචින් ටෙන්ඩුල්කාර් විසින් රැස් කොට ඇති ජාත්‍යන්තර ක්‍රිකට් ශතක ලැයිස්තුව
සචින් ටෙන්ඩුල්කාර් යනු විශ්‍රාමගිය  ඉන්දියානු ක්‍රිකට් ක්‍රීඩකයෙක් සහ නායකයෙකි.ඔහුගේ පරපුරෙහි විශිෂ්ටතම පිතිකරු ලෙසින් පුළුල් ලෙසින් පිළිගැනෙන ඔහු,  ජාත්‍යන්තර ක්‍රිකට් ක්‍රීඩාවේ වඩාත් ඵලදායි ලකුණු-රැස් කරන්නා වෙයි.  ජාත්‍යන්තර ක්‍රිකට් කවුන්සිලය විසින් සංවිධානය කෙරුණු ටෙස්ට් තරග සහ එක් දින ජාත්‍යන්තර (එදිජා) තරග වලදී, ටෙන්ඩුල්කාර් විසින්  ශතක (ලකුණු 100 ක් හෝ වැඩි ගණනක්) රැස් කර ගෙන ඇත. ටෙස්ට් තරගයකදී 51ක් සහ එදිජා තරග වලදී 49 ක් වන ඔහුගේ ශතක, පිතිකරුවෙකු විසින් රැස් කර ඇති වැඩිම ශතක සංඛ්‍යාව සඳහා ලෝක වාර්තා වෙයි.  2012 මාර්තු මාසයේදී, බංග්ලාදේශයට එරෙහිව ලකුණු 114 රැස් කළ විට, ජාත්‍යන්තර ශතක 100ක් රැස් කළ පළමු හා එකහ ක්‍රිකට් ක්‍රීඩකයා වීමට ඔහු සමත් විය.

1989 වසරෙහිදී ඔහුගේ ටෙස්ට් මංගලාවතරණය සිදු කිරීමෙන් පසුව, ටෙන්ඩුල්කාර් විසින් ඔහුගේ පළමු ශතකය සාක්ෂාත් කර ගත්තේ, 1990 වසරෙහිදී  එංගලන්තයට එරෙහිව ඕල්ඩ් ට්‍රැෆර්ඩ්, මැන්චෙස්ටර් හිදීය; ඔහු විසින් නො දැවී ලකුණු 119 ක් රැස් කර ගන්නා ලදි.  ටෙස්ට් තරග වලදී,  ටෙස්ට් ක්‍රිකට් ක්‍රීඩා කරන ජාතීන් සියල්ලන්ටම එරෙහිව ටෙන්ඩුල්කාර් විසින් ශතක රැස් කර ගෙන ඇති අතර, ඔවුන් සියල්ලන්ටම එරෙහිව ලකුණු 150 බැගින් රැස් කර ගත් දෙවන පිතිකරුවා විය.  සිම්බාබ්වේ හැරෙන්නට, අනෙකුත් සෑම ටෙස්ට් ක්‍රීඩා කරන ජාතියකම අවම වශයෙන් එක් ක්‍රීඩා පිටියක හෝ ඔහු ශතකයක් රැස් කර ඇත. ඕස්ට්‍රේලියාවට එරෙහිව බැංගලෝරයේදී සිය 20වැන්න රැස් කරත්ම, 2010 ඔක්තොම්බරයේදී, ටෙන්ඩුල්කාර් විසින් බ්‍රයන් ලාරාගේ ලකුණු 150 ක් හෝ ඊට වැඩි රැස් කර ගත් අවස්ථා 19 වාර්තාව පසු කර ගියේය. බංග්ලාදේශයට එරෙහිව, 2004 වසරෙහිදී, ඩැකා නගරයෙහි    බංගබන්දු ජාතික ක්‍රීඩාංගණයේදී, බංග්ලාදේශයට එරෙහිව නො දැවී ලකුණු 248 ක් රැස් කරත්ම, ඔහු තම වැඩිම ලකුණු සංඛ්‍යාව වාර්තා කළේය. ටෙන්ඩුල්කාර් විසින් ද්විත්ව ශතක සයක් රැස් කර ගෙන ඇති අතර, 15 වතාවක් නො දැවී  සිට ඇත. විවිධ  ක්‍රිකට් ක්‍රීඩා පිටි 30 ක් තුල, ඔහුගේ ශතක වාර්තා වී ඇති අතර, එයින් 27 ක් ඉන්දියාවෙන් පිටත ස්ථාන වලදී රැස් කර ඇත. .

ටෙන්ඩුල්කාර් විසින් ඔහුගේ එදිජා මංගලාවතරණය 1989දී සිදු කලත්,  ඔහුගේ පළමු ශතකය රැස් කළේ– තරග 79 ක් ක්‍රීඩා කිරීමෙන් පසුව – වසර 1994 දීය; කොළඹ  ආර්. ප්‍රේමදාස ක්‍රීඩාංගණයේදී, සිංගර් ලෝක තරගාවලියේ තුන්වන තරගයේදී, ඕස්ට්‍රේලියාවට එරෙහිව ඔහු ලකුණු 110 ක් රැස් කර ගති. මේ වන විට ඔහු විසින් ටෙස්ට් ශතක හතක් රැස් කර ගෙන තිබුණි.එදිජා ආකෘතියෙහිදී, විවිධ විරුද්ධ කණ්ඩායම් 11 කට එරෙහිව, ටෙන්ඩුල්කාර් විසින් ශතක රැස් කරගෙන ඇත. ස්ථීර එක් දින ජාත්‍යන්තර තත්ත්වය සහිත සියළුම ක්‍රිකට් ක්‍රීඩා කරන ජාතීන්ට එරෙහිව, ඔහු විසින් ශතක රැස් කර ගෙන ඇත.එදිජා තරග වලදී ද්විත්ව ශතකයක් රැස් කළ පළමු ක්‍රිඩකයා ඔහු වූ අතර, වසර 2010දී ග්වලියර්හී   කැප්ටන් රූප් සිං ක්‍රීඩාංගණයේදී ඔහු එය රැස් කළේ දකුණු අප්‍රිකාවට එරෙහිවය.  ඉන්දියාව තුලදී ඔහු විසින් එදිජා ශතක 19 ක් රැස් කර ඇති අතර, පිටරට සහ ස්වාධීන ස්ථානයන්හිදී ශතක 30 ක් රැස් කර ගෙන ඇත. මෙම ශතකයන්ගෙන් හතක් රැස් කරන ලද්දේ සාජා ක්‍රිකට් සංගම් ක්‍රිඩාංගණය වෙතදීය. ලකුණු 90 සහ 99 අතරදී ඔහු 18 වතාවක් දැවී ගොස් ඇති අතර  ලකුණු 80 සහ 89 අතරදී 17 වතාවක් දැවී ගොස් ඇත.

සූචිය

ටෙස්ට් ක්‍රිකට් ශතක ලැයිස්තුව

එදිජා ක්‍රිකට් ශතක ලැයිස්තුව

සටහන් සහ ආශ්‍රිත 
සටහන්

ආශ්‍රිත

වැඩිදුර කියැවීම් 

 
 

 

ඉන්දීය ක්‍රිකට් ලැයිස්තු
ටෙන්ඩුල්කාර්, සචින්
සචින් ටෙන්ඩුල්කාර්